b"\n_START_ARTICLE_\nFilox\xc3\xa8 Anicet\n_START_SECTION_\nMonedes de Filox\xc3\xa8\n_START_PARAGRAPH_\nVa encunyar diverses monedes biling\xc3\xbces de plata amb un rei a cavall al revers, utilitzat abans per Ant\xc3\xadmac II uns seixanta anys abans i algunes vegades (poques) al revers de les monedes de N\xc3\xadcies. Si el cavaller era un emblema din\xc3\xa0stic o era una representaci\xc3\xb3 del rei a cavall, no es pot saber. Diversos reis sakes van utilitzar cavallers similars a les seves monedes. Els seus dracmes eren quadrats, una altra caracter\xc3\xadstica estranya als reis grecs per\xc3\xb2 comuna als reis sakes; aix\xc3\xb2 sembla indicar que Filox\xc3\xa8 tenia connexions amb els n\xc3\xb2mades que havien conquerit Bactriana. A les monedes de bronze i figura una de\xc3\xaftat femenina i un brau, o b\xc3\xa9 Heli i Nice. Va encunyar alguns tetradracmes \xc3\xa0tics amb nom\xc3\xa9s inscripci\xc3\xb3 grega, que vol dir que havien de circular nom\xc3\xa9s a Bactriana. L'\xc3\xbanica reutilitzaci\xc3\xb3 coneguda \xc3\xa9s la que va fer Ep\xc3\xa0nder a les monedes de Filox\xc3\xa8."